
R E P U B L I K A   H R V A T S K A
KOPRIVNIČKO-KRIŽEVAČKA ŽUPANIJA
OPĆINA PODRAVSKE SESVETE
Povjerenstvo za provedbu natječaja

KLASA: 112-02/20-01/01
UBROJ: 2137/24-20-3
Podravske Sesvete, 31. siječnja 2020. godine

Sukladno odredbama članka 20. - 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 4/18 – u nastavku teksta: ZSNLS), Povjerenstvo za provedbu natječaja za radno mjesto „referent – komunalni redar“, u Jedinstvenom upravnom odjelu Općine Podravske Sesvete daje sljedeće

UPUTE I OBAVIJESTI KANDIDATIMA 


I. OBJAVA NATJEČAJA

	Pročelnik Jedinstvenog upravnog odjela Općine Podravske Sesvete raspisao je natječaj za prijam u službu na radno mjesto: „referent – komunalni redar“ (1 izvršitelj m/ž), na neodređeno vrijeme.
Natječaj je objavljen u „Narodnim novinama“, broj 13 od 31. siječnja 2020. godine, na mrežnim stranicama Hrvatskog zavoda za zapošljavanje i na službenoj stranici Općine Podravske Sesvete www.podravske-sesvete.hr 		

II. OPIS POSLOVA RADNOG MJESTA 

	„Referent – komunalni redar“

· obavlja nadzor nad provođenjem zakona i drugih propisa iz oblasti komunalnog gospodarstva, provedbe agrotehničkih mjera, sigurnosti prometa i poslove nadzora za koje je ovlašten temeljem Zakona o građevinskoj inspekciji,
· raspoređivanje poslova, organizacija i koordinacija rada namještenika i ostalih osoba u obavljanju komunalnih i pomoćno-tehničkih poslova u komunalnom pogonu Općine,
· vođenje evidencije rada namještenika,
· vođenje brige oko održavanja groblja, poslova pokopa i davanje drugih grobnih usluga korisnicima,
· obavlja stalnu i neposrednu kontrolu nad provođenjem Odluke o komunalnom redu i Odluke o agrotehničkim mjerama i mjerama za uređenje i održavanje poljoprivrednih rudina te mjere zaštite od požara na poljoprivrednom zemljištu. podnosi optužne prijedloge i kaznene prijave i izriče mandatne kazne, rješenjem naređuje fizičkim i pravnim osobama radnje u svrhu održavanja komunalnog reda i agrotehničkih mjera,
· vrši raspored štandova i drugih pokretnih naprava na javnoj površini i vrši naplatu naknade za korištenje javne površine,
· provodi i nadgleda poslove u svezi s javnom rasvjetom, održavanjem zelenih površina i opreme na zelenim površinama, čišćenje javno-prometnih površina, održavanje prometnica i prometne signalizacije i svih javnih pješačkih komunikacija u nadležnosti Općine, prigodnu iluminaciju i dekoraciju Općine, sanacije deponija i divljih odlagališta, vodi propisane očevidnike i izdaje izvode iz tih očevidnika, vodi postupke radi utvrđivanja činjenica o kojima se ne vode službeni očevidnici i izdaje odgovarajuća uvjerenja o tim činjenicama, podnosi izvješća tijelima Općine iz ove oblasti,
· daje prijedloge za izvođenje radova, čišćenje odvodnih kanala, asfaltiranje, za nabavu prometnih znakova,
· vodi brigu o zimskom održavanju nerazvrstanih cesta i javnih površina u vlasništvu Općine,
· utvrđuje na terenu podatke radi utvrđivanja obveze plaćanja i razreza općinskih poreza,
· radi sa strankama vezano za poljoprivredu, upisnike i slično,
· prati izvođenje priključaka na komunalnu infrastrukturu,
· sastavlja i izrađuje planove, izvješća i podneske koji se odnose na komunalni pogon, komunalni red i agrotehničke mjere,
· nabavaljanje pogonskih goriva, maziva i briga o održavanju i nabavi sredstava rada namještenika,
· obavlja tehničke poslove za dječji vrtić,
1. provodi propise u vezi dobrobiti životinja, pasa lutalica i zbrinjavanja lešina sa javnih površina,
       obavlja i druge poslove u skladu sa zakonom te po nalogu općinskog načelnika i pročelnika.
 

III. PODACI O PLAĆI

Osnovna bruto plaća je umnožak koeficijenta složenosti poslova navedenog radnog mjesta 1,70 i osnovice za izračun plaće u iznosu od 3.553,00 kuna, uvećane za 0,5% za svaku navršenu godinu radnog staža.
					
IV. PROVJERA ZNANJA I SPOSOBNOSTI

Provjera znanja vršit će se iz sljedećih upravnih područja:

1. Opći dio:
1.1. Poznavanje upravnog područja djelokruga, ustrojstva i načina rada jedinica lokalne i područne (regionalne) samouprave
1.2. Poznavanje upravnog područja prijma u službu te prava, obveza i odgovornosti službenika i namještenika u upravnim odjelima i službama jedinica lokalne i područne (regionalne) samouprave

2. Posebni dio:
2.1.    Poznavanje propisa iz upravnog područja komunalnog gospodarstva, provedbe agrotehničkih mjera te poslove nadzora za koje je ovlašten temeljem Zakona o građevinskoj inspekciji  

Pravni izvori za pripremanje kandidata za provjeru znanja:

1. Opći dio:
1.1. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17. i 98/19) 
1.2. Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08 ,61/11. i 4/18)

2. Posebni dio:
2.1. Zakon o komunalnom gospodarstvu („Narodne novine“, broj 68/18, 110/18)
2.2. Zakon o građevinskoj inspekciji („Narodne novine“, broj 153/13)
2.3. Odluka o nerazvrstanim cestama na području Općine Podravske Sesvete („Službeni glasnik Koprivničko-križevačke županije“, broj 11/13)
2.4. Odluka o upravljanju grobljem na području Općine Podravske Sesvete („Službeni glasnik Koprivničko-križevačke županije“, broj 7/08 i 4/10)
2.5. Odluka o komunalnom redu na području Općine Podravske Sesvete („Službeni glasnik Koprivničko-križevačke županije“, broj 9/14)
2.6. Odluka o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Podravske Sesvete („Službeni glasnik Koprivničko-križevačke županije“, broj 4/18 i 12/18)
2.7. Odluka o uređenju prometa na području Općine Podravske Sesvete („Službeni glasnik Koprivničko-križevačke županije“, broj 8/15 i 14/15)
2.8. Odluka o agrotehničkim mjerama i mjerama za uređenje i održavanje poljoprivrednih rudina te mjerama zaštite od požara na poljoprivrednom zemljištu na području Općine Podravske Sesvete („Službeni glasnik Koprivničko-križevačke županije“, broj 10/15)
2.9. Odluka o uvjetima i načinu držanja kućnih ljubimaca i načinu postupanja s napuštenim i izgubljenim životinjama na području Općine Podravske Sesvete („Službeni glasnik Koprivničko-križevačke županije“, broj 2/13)


V. PRAVILA I POSTUPAK TESTIRANJA: 

	Natječajni postupak provodi Povjerenstvo za provedbu natječaja, koje obavlja sljedeće poslove:
· utvrđuje koje su prijave na natječaj pravodobne i potpune,
· utvrđuje listu kandidata prijavljenih na natječaj koji ispunjavaju formalne uvjete propisane natječajem,
· kandidate s liste poziva na prethodnu provjeru znanja i sposobnosti,
· provodi postupak provjere znanja i sposobnosti,
· podnosi izvješće o provedenom postupku, uz koje prilaže rang listu kandidata, s obzirom na rezultate provedene provjere znanja i sposobnosti.

					
	Način obavljanja prethodne provjere znanja i sposobnosti kandidata:
	Prethodnoj provjeri mogu pristupiti samo kandidati koji su podnijeli pravodobnu i urednu prijavu te ispunjavaju formalne uvjete iz Natječaja.
	Smatra se da je kandidat koji nije pristupio prethodnoj provjeri povukao prijavu na Natječaj.
	Postupak testiranja i intervjua provest će Povjerenstvo za provedbu natječaja. O rezultatima testiranja i vremenu održavanja intervjua kandidati će biti obaviješteni na mrežnim stranicama Općine Podravske Sesvete www.podravske-sesvete.hr 
	Nakon provedenog testiranja i intervjua, Povjerenstvo za provedbu natječaja utvrđuje rang listu kandidata prema ukupnom ostvarenom broju bodova.
	Povjerenstvo dostavlja pročelniku Jedinstvenog upravnog odjela Izvješće o provedenom postupku koje potpisuju svi članovi Povjerenstva.
	Pročelnik donosi rješenje o prijmu u službu izabranog kandidata. Rješenje o prijmu u službu  izabranog kandidata dostavlja se svim kandidatima prijavljenim na Natječaj.
	Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu.

	Pravila testiranja:
	Po dolasku na prethodnu provjeru od kandidata će se zatražiti predočenje odgovarajuće isprave (osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.
	Na pisanom testiranju nije dozvoljeno koristiti se literaturom i zabilješkama, napuštati
prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.
	Pisano testiranje traje maksimalno 60 minuta.
	Za svaki dio provjere kandidatima se dodjeljuje broj bodova od 1 do 10.
	Intervju će biti proveden samo s kandidatima koji su ostvarili 50% bodova iz područja provjere znanja i sposobnosti na provedenom pisanom testiranju.
	Povjerenstvo za provedbu Natječaja kroz intervju s kandidatima utvrđuje snalažljivost,
komunikativnost, kreativnost, profesionalne ciljeve i motivaciju za rad u Općini Podravske Sesvete.
	 Poziv za testiranje: bit će objavljen, najmanje 5 dana prije održavanja istog, na mrežnoj stranici www.podravske-sesvete.hr i oglasnoj ploči Općine Podravske Sesvete, Ivana Mažuranića 1.

						Povjerenstvo za provedbu natječaja

